Staten vant snusrettssak

Den nye loven om at snuspakkene må ha nøytralt design, er gyldig, slår Oslo byfogdembete fast. Dermed tapte snusprodusenten Swedish Match søksmålet mot staten.

NØYTRALT DESIGN: Kravet om standardiserte snuspakker var utgangspunktet for søksmålet. Vis mer byoutline Foto: Terje Bendiksby NTB scanpix

Publisert: Publisert: 6. november 2017 16:15

Swedish Match saksøkte tidligere i år staten blant annet fordi selskapet mener at endringene i tobakksskadeloven er i strid med EØS-avtalen.

Produsenten krevde at den nye loven ble satt til side.

Det nye regelverket trådte i kraft 1. juli, men tobakksprodusentene har fått ett års frist på seg og har altså fram til 1. juli 2018 på å innføre en nøytral emballasje på tobakks- og snusprodukter.

BAGRUNN: Snusprodusent saksøker Staten

I en fersk kjennelse avviser Oslo byfogdembete kravene fra Swedish Match.

Et av hovedspørsmålene som ble tatt opp i retten, var om de nye reglene var nødvendige og egnet til å oppnå målene om å redusere snusforbruket.

– Tiltaket må både anses som egnet og nødvendig. Tiltaket innebærer ikke vilkårlig forskjellsbehandling eller noen skjult handelsbegrensning, slår byfogdembetet fast.

Swedish Match pålegges å betale sakskostnader på 799.895 kroner. Avgjørelsen kan ankes.

Les også Snusprodusent saksøker Staten

Les også Milliarder opp i røyk etter nytt myndighetsforslag

Les også – Blir som lik regulering av vodka og lettøl

Her kan du lese mer om Tobakk